钦定古今图书集成/明伦汇编/官常典/第128卷 > 《正议大夫上柱国金乡县男颜允南墓铭》
## 钦定古今图书集成/明伦汇编/官常典/第128卷 > 《正议大夫上柱国金乡县男颜允南墓铭》

前人

铭曰：“庄岳熊浑，清沂骏奔。英灵孕育，生我仲昆。惟我
仲昆，邦家之藩。孝仁是履，恺悌是惇。清识冰彻，韶仪
玉温。词华藻绚，翰墨云繁。通究理体，精详政源。爰初
发迹，屡振瑶琨。尉邑何陋，评廷不冤。衮衣补阙，绣服
荣敦。神州列掾，会府掌屯。司膳王封，回薄飞骞。乃佐
教胄，载光儒门。未登鼎鼐，奄谢鸿鸳。伊昔不造，实赖
能存。下光棣萼，上洁晨飧。惟君教导，曷惠拯援。今既
绝矣，哀摧忍言。何以寘怀？勒铭忠谖。垂诸来裔，翼子
谋孙。”